**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Ured gradonačelnika**

KLASA: 021-06/18-01/1

URBROJ: 2182/03-02-19-7

Skradin, 02. svibnja 2019.g.

Na temelju članka 79. stavak 7. i 10. Zakona o lokalnim izborima („Narodne novine“, broj 144/12, 121/16) i članka 32. Statuta Grada Skradina („Službeni vjesnik Šibensko-kninske županije“, broj 10/09, 5/13, 3/18), Gradsko vijeće Grada Skradina, na 14. sjednici Gradskog vijeća Grada Skradina, od 02. svibnja 2019. godine, donosi

**Z A K L J U Č A K**

**o primanju na znanje Izvješća Mandatne komisije**

1. Prima se na znanje Izvješće Mandatne komisije.

2. Na temelju Izvješća iz točke 1. ovog Zaključka utvrđuje se:

- kako su ispunjeni zakonom predviđeni uvjeti za nastavljanjem obnašanja dužnosti

 vijećnika Frane Formentia, temeljem njegove dostavljene obavijesti, te se njegov

 mandat nastavlja od dana 6. travnja 2019.g.

- kako su, dana 6. travnja 2019.g. ispunjeni zakonski uvjeti za prestankom obnašanja

 dužnosti vijećnice Kristine Bilić, koja ga je tijekom njegova mirovanja mandata iz

 osobnih razloga zamjenjivala.

3. Ovaj Zaključak objavit će se u „Službenom vjesniku Šibensko-kninske županije“.

**GRADSKO VIJEĆE**

 **GRADA SKRADINA**

 **PREDSJEDNICA**

 Nadija Zorica, v.r.

**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Mandatna komisija**

KLASA: 021-06/18-01/1

URBROJ: 2182/03-02-19-6

Skradin, 23.travnja 2019.g.

 Na temelju članaka 3. st. 3., i 19. st.3. Poslovnika Gradskog vijeća Grada Skradina („Službeni vjesnik Šibensko-kninske županije“, broj 17/09, 5/13, 4/18), Mandatna komisija podnosi

**I Z V J E Š Ć E**

**o nastavljanju obnašanja dužnosti vijećnika na temelju**

**prestanka mirovanja mandata iz osobnih razloga i prestanku obnašanja**

 **dužnosti vijećnika zamjenika**

**I** Dana 29. ožujka 2019.g. zaprimljen je podnesak Frane Formentia, izabranog

vijećnika Gradskog vijeća Grada Skradina s kandidacijske liste političke stranke MOST NEZAVISNIH LISTA, a kojem mandat vijećnika miruje od dana dostave njegova zahtjeva za stavljanjem mandata u mirovanje iz osobnih razloga (26. travnja 2018.g.). Navedenim podneskom obavješćuje predsjednicu Gradskog vijeća Grada Skradina kako nastavlja obnašanje dužnosti člana Gradskog vijeća Grada Skradina.

**II** U članku 79. stavak 7. Zakona o lokalnim izborima („Narodne novine“, broj 144/12, 121/16) propisano je, između ostalog, kako član predstavničkog tijela nastavlja s obnašanjem dužnosti na temelju prestanka mirovanja mandata osmog dana od dostave obavijesti predsjedniku predstavničkog tijela.

 **III**  Polazeći od gore navedenog, Mandatna komisija smatra kako se Frani Formentiu, temeljem njegove dostavljene obavijesti, mandat nastavlja od dana 6. travnja 2019.g. Sukladno navedenom, istog dana prestaje dužnost vijećnici Kristini Bilić koja ga je tijekom njegova mirovanja mandata iz osobnih razloga zamjenjivala.

 **PREDSJEDNIK**

Tonći Petrović, v.r.